Quina temàtica explora aquest text?
El Temple Satànic (The Satanic Temple) és una organització religiosa no teista i organització no governamental dedicada a l'activisme polític i cultural amb seu a Salem, Massachusetts. Part del moviment del satanisme simbòlic o «laveyà» que veu a la figura de Satanàs, no com un ésser real o existent, sinó com a símbol contracultural de rebel·lia i llibertat, però que es diferencia de l'Església de Satan de LaVey pel seu activisme polític i la seva posició ideològica més a l'esquerra, promovent idees humanistes i socioliberals . Gran part del seu activisme es mou entorn de la separació entre l'Església i l'Estat, el racionalisme, l'escepticisme, els drets humans i els drets de les minories. Se l'ha designat també com una paròdia religiosa. Ha presentat diverses demandes davant els tribunals per a fomentar ja sigui la secularitat del govern o bé la inclusió de totes les comunitats religioses. També s'han oposat fermament al càstig corporal en nens iniciant una campanya contra l'abús infantil, contra la discriminació cap a la comunitat LGBT i cap als musulmans. Steve Hill, membre de l'organització i candidat al Senat Estatal de Califòrnia pel Partit Demòcrata és el primer polític obertament satanista del qual es té notícia. Va rebre cobertura mediàtica al novembre de 2015 quan es va oferir a brindar protecció voluntària a qualsevol musulmà que se sentís temorós de represàlies violentes arran dels atemptats de París.El Temple Satànic es va distanciar de les posicions més a la dreta pròpies de l'Església de Satán fonamentades en el nietzscheanisme i el Darwinisme social acollint idees de l'humanisme i el liberalisme cultural situant-se més a l'esquerra de l'espectre. Tampoc comparteix les creences sobrenaturals i esotèriques del laveyanisme. El grup dóna suport al dret de la dona a l'avortament i a l'educació laica.
El text tracta sobre religió.